CELEX: 62022CN0116
Language: et
Date: 2022-02-18 00:00:00
Title: Kohtuasi C-116/22: 18. veebruaril 2022 esitatud hagi – Euroopa Komisjon versus Saksamaa Liitvabariik

4.4.2022   
            
            
               ET
            
            
               Euroopa Liidu Teataja
            
            
               C 148/19
            
         
      18. veebruaril 2022 esitatud hagi – Euroopa Komisjon versus Saksamaa Liitvabariik
      (Kohtuasi C-116/22)
      (2022/C 148/26)
      Kohtumenetluse keel: saksa
      
         Pooled
      
      
         Hageja: Euroopa Komisjon (esindajad: C. Hermes ja M. Noll-Ehlers)
      
         Kostja: Saksamaa Liitvabariik
      
         Hageja nõuded
      
      Hageja palub Euroopa Kohtul:
      
                  1.
               
               
                  Tuvastada, et Saksamaa Liitvabariik
                  
                              —
                           
                           
                              on rikkunud direktiivi 92/43/EMÜ (1) artikli 4 lõiget 4, sest ta ei määranud erikaitsealaks 88 ala 4 606 alast, mille puhul on möödunud selles sättes ette nähtud kuueaastane tähtaeg;
                           
                        
                              —
                           
                           
                              on rikkunud direktiivi 92/43 artikli 4 lõiget 4, sest ta ei määranud kõnealusest 4 606 alast 88 ala puhul kindlaks ühtegi kaitse-eesmärki ning lisaks järgis ta kaitse-eesmärkide kindlaksmääramisel üldiselt ja struktuuriliselt praktikat, mis ei vasta selles sättes ette nähtud õiguslikele nõuetele;
                           
                        
                              —
                           
                           
                              on rikkunud direktiivi 92/43 artikli 6 lõiget 1, sest ta ei kehtestanud kõnealusest 4 606 alast 737 ala suhtes ühtegi kaitsemeedet ning lisaks järgis ta kaitsemeetmete kehtestamisel üldiselt ja struktuuriliselt praktikat, mis ei vasta selles sättes ette nähtud õiguslikele nõuetele;
                           
                        
            
                  2.
               
               
                  mõista kohtukulud välja Saksamaa Liitvabariigilt.
               
            
         Väited ja peamised argumendid
      
      Euroopa Komisjon väidab oma hagiavalduses, et Saksamaa Liitvabariik on rikkunud kohustust võtta direktiivi 92/43/EMÜ kohaselt vajalikud meetmed, mis on seotud tema Natura 2000 võrgustikku kuuluvate alade määramise ja kaitsekorraldusega.
      Esiteks on Saksamaa rikkunud direktiivi artikli 4 lõikest 4 tulenevat kohustust, sest ta ei määranud kohustuste rikkumise jaoks asjakohasel ajal erikaitsealaks 88 ala 4 606 alast, mille puhul on möödunud selles sättes ette nähtud kuueaastane tähtaeg.
      Teiseks on Saksamaa rikkunud direktiivi artikli 4 lõikest 4 tulenevat kohustust määrata kindlaks piisavalt konkreetsed kaitse-eesmärgid, sest ta sest ta ei määranud kõnealusest 4 606 alast 88 ala puhul kindlaks ühtegi kaitse-eesmärki ning lisaks järgis ta kaitse-eesmärkide kindlaksmääramisel üldiselt ja struktuuriliselt praktikat, mis ei vasta selles sättes ette nähtud õiguslikele nõuetele. Direktiivi artikli 4 lõike 4 kohaselt peavad kaitse-eesmärgid olema kvantitatiivsed ja mõõdetavad, tegema selget vahet asjaomase ala kaitstavate hüvede „taastamisel“ ja „säilitamisel“ ning olema kehtestatud üldkohaldatavate õigusaktidega. Kaitse-eesmärke puudutav Saksa praktika neile nõuetele ei vasta.
      Kolmandaks on Saksamaa rikkunud direktiivi artikli 6 lõikest 1 tulenevat kohustust kehtestada vajalikud kaitsemeetmed. Saksmaa ei kehtestanud kõnealusest 4 606 alast 737 ala suhtes ühtegi kaitsemeedet ning lisaks rikkus ta kaitsemeetmete kehtestamisel üldiselt ja struktuuriliselt direktiivi artikli 6 lõikest 1 tulenevaid nõudeid, mille kohaselt peavad kaitsemeetmed põhinema piisavalt konkreetsetel kaitse-eesmärkidel.
      
         (1)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT 1992, L 206, lk 7; ELT eriväljaanne 15/02, lk 102).